මංකොල්ලකන ලද රුපියල් හැටදහසක් වටිනා මුදු තුනක් දී රුපියල් හයසියයක් වටිනා ගංජා පැකට් තුනක් මිලදී ගත් පුද්ගලයකු ඇල්පිටිය කොට්ඨාස බුද්ධි අංශය විසින් අත්අඩංගුවට ගෙන බළපිටිය මහේස්ත්‍රාත් අසංග බෝදරගම මහතා හමුවට ඉදිරිපත් කිරීමෙන් පසුව මේ මස 15 වන දින දක්වා රක්ෂිත බන්ධනාගාර ගත කිරීමටනියම කළේය.මෙලෙස රක්ෂිත බන්ධනාගාර ගත කරන ලද්දේ බෙන්තොට සුද්දගොඩ පදිංචිසැකකරුවෙකි.මෙම සැකකරු බෙන්තොට ප්‍රදේශයේ මැණික් සහ ස්වර්ණාභරණ වෙළඳසලකින් මංකොල්ලකන ලද රුපියල් හැටදහසක් වටිනා මුදු තුනක් ලබා දී බෙන්තොට ප්‍රදේශයේ ප්‍රසිද්ධ ගංජා ව්‍යාපාරිකයෙකු ගෙන් රුපියල් දෙසියයක් වටිනා ගංජා පැකට් තුනක් මිලදී ගෙන තිබේ.දකුණු පළාත් ජ්‍යෙෂ්ඨ නියෝජ්‍ය පොලිස්පති චන්දන වික්‍රමරත්න මහතාගේ උපදෙස් මත ඇල්පිටිය ජ්‍යෙෂ්ඨ පොලිස් අධිකාරී අතුල වීරසිංහ මහතාගේ මෙහෙයවීමෙන් ඇල්පිටිය කොට්ඨාශයේ බුද්ධි අංශ ස්ථානාධිපති පොලිස් පරීක්ෂක විජිත් ජයන්ත මහතා ඇතුළු නිලධාරීහු සැකකරුවන් දෙදෙනා අත්අඩංගුවට ගෙන අධිකරණයට ඉදිරිපත් කළහ.